Bečki Vizental institut za studije holokausta (VWI)
Bečki Vizental institut za studije holokausta (Vienna Wiesenthal Institute for Holocaust Studies, VWI) je istraživački centar koji se bavi kako istraživanjem i dokumentiranjem tako i edukacijom u vezi sa svim aspektima antisemitizma, rasizma i holokausta, uključujući pri tome njegove uzroke i posledice. Oformirali su ga Simon Vizental (Simon Wiesenthal) i međunarodni i austrijski istraživači. Institut se nalazi u Beču, u Austriji, a financiran je od Grada Beča i Ministarstva nauke, istraživanja i ekonomije.

Istorija 
Simon Vizental je u posljednjim godinama svog života želeo da svoj arhiv učini dostupnim za dalja istraživanja i stvori osnovu za studije holokausta u Beču. Kad su ga Bečka jevrejska opština (Israelitische Kultusgemeinde - IKG) i Bečke naučne institucije kontaktirale s idejom o osnivanju Centra za istraživanje holokausta. Vizental se, zajedno s austrijskim i međunarodnim istraživačima, pre svoje smrti 2005, lično angažovao oko razvijanja koncepta za takav institut.

VWI je osnovan 2009. godine, a u punom obimu radi od 2012.

Organizacija 
Noseća institucija instituta je udruženje koje obuhvata Bečku jevrejsku opštinu (IKG), Jevrejski dokumentacioni centar (Dokumentationszentrum des Bundes Jüdischer Verfolgter des Naziregimes), Dokumentacioni centar austrijskog otpora (Dokumentationsarchiv des österreichischen Widerstandes - DÖW), Odsek za savremenu istoriju Univerziteta u Beču (Institut für Zeitgeschichte der Universität Wien), Jevrejski muzej u Beču, Međunarodni savez za sećanje na Holokaust (International Holocaust Remembrance Alliance) i Centar za jevrejsku kulturnu istoriju na Univerziteta u Salzburgu (Zentrum für jüdische Kulturgeschichte, Universität Salzburg).

Upravni odbor direktora instituta imenuju članovi te noseće institucije. Ovaj donosi odluke o svim organizaonim pitanjima instituta.

Međunarodni naučni savetodavni odbor igra ključnu ulogu u svim naučnim pitanjima. Odbor čini najmanje dvanaest međunarodno priznatih stručnjaka, od kojih najmanje devetoro mora biti angažovano u inostranstvu, a iz austrijskih naučnih institucija ih ne sme biti više od troje. Pri tome je naročito značajno da ovo savetodavno telo bude interdisciplinarno.

O svakodnevnom poslu instituta odlučuju direktor, direktor istraživačkog programa i zaposleni na institutu, koji su odgovorni za biblioteku, arhiv, publikacije, odnose s javnošću i sekretariat. Aktivnosti se dele u tri glavne kategorije: istraživanje, dokumentovanje i edukacija. U okviru te tri kategorije institut se bavi svim pitanjima povezanima s antisemitizmom, rasizmom i Holokaustom, uključujući njegove uzroke i posledice.

Glavne aktivnosti 

VWI se bavi međunarodnim i interdisciplinarnim istraživanjem u dva oblika: svake godine se raspisuje konkurs za više istraživače, istraživačke i mlađe suradnike i VWI sprovodi istraživačke projekte varirajuće dužine. Više istraživačkih projekta o istoriji antisemitizma i holokaustu je već završeno, u toku su ili u fazi apliciranja.

Od jeseni 2012. godine na institutu svake godine radi šestero istraživača stipendista: dva viša istraživača, dva istraživačke i dva mlađa suradnika. Obično se konkurs raspisuje krajem godine. Odluku o dodeli stipendija donose u proleće svake godine komisija Znanstvenog savetničkog odbora i istraživači instituta.

Arhiv instituta, koji se sastoji iz arhiva Simona Vizentala i materijala vezanog za temu Holokausta iz arhiva Bečke jevrejske opštine, zajedno sa sve većom bibliotekom, odgovoran je za dokumentacijski angažman instituta. Akademska događanja, poput predavanja, konferencija, radionica i intervencija u javnoj sferi imaju za cilj da informišu i obrazuju.

Elektronski časopis instituta S:I.M.O.N. - Shoah: Intervention. Methods. DocumentatiON objavljuje manuskripte "Simon Vizental predavanja", radne članke nastale u okviru stipendija te članke odabrane od strane uredništva. Ediciju knjiga instituta izdaje Bečka izdavačka kuća new academic press. Bilten insituta VWI u fokusu objavljuje se dva puta godišnje na nemačkom i informiše o predstojećim događanjima i aktivnostima.

Događaji 
Da bi postigao svoje ciljeva institut organizuje različite vrste javnih događanja u sećanje na holokaust.

VWI je u međuvremenu pre svega poznat po "Simon Vizental predavanjima", koja, uz pomoć međunarodno poznatih istraživača, široj publici predstavljaju aktuelna istraživanja o holokaustu. Krajem svake godine institut organizuje godišnju Simon Vizental konferenciju, dok se u okviru manje radionice početkom leta diskutuju najnoviji trendovi studija holokausta. "VWI-Visuals" prezentuje javnosti nepoznate ili zaboravljene vredne prikaze holokausta u vizualnim medijima.

Intervencije u javnoj sferi služe evociranju sećanja na određene događaje i koriste inovativne, ponekad i provokativne i nekonvencionalne metode.

Spoljni linkovi 

 Wiener Wiesenthal Institut für Holocaust-Studien 
 YouTube-Channel of the Vienna Wiesenthal Institute

Nastanci 2009.
Obrazovanje u Beču
Holokaust
Antisemitizam
Istraživački instituti